Държавен вестник, бр. 67, 2024 г., стр. 209

БРОЙ  67	
Д Ъ Р Ж А В Е Н  В Е С Т Н И К 	
СТР.  209  
20. Цветовете на светлините, споменати в 
тази глава, трябва да съответстват, доколкото 
е възможно, на определенията, съдържащи се 
в Допълнението към това Приложение.
21. Всеки автомобил, с изключение на мото­
циклетите, който на равен път може да развие 
скорост над 40 km (25 мили) в час, трябва да 
има отпред четен брой бели или жълти добре 
различими дълги светлини, които ефективно 
осветяват пътя през нощта при ясно време 
на разстояние най-малко 100 m (325 фута) 
пред пътното превозно средство. Външните 
граници на осветяващите повърхности на 
дългите светлини не трябва в никакъв случай 
да бъдат по-близо до най-външната граница 
на превозното средство, отколкото са външ­
ните граници на осветяващите повърхности 
на късите светлини.
22. Всеки автомобил, с изключение на мо­
тоциклетите, който може да развива по равен 
път скорост над 10 km (6 мили) в час, трябва 
да има отпред две бели или жълти добре 
различими къси светлини, които ефективно 
осветяват пътя пред пътното превозно средство 
през нощта при ясно време на разстояние 
най-малко 40 m (130 фута). От всяка страна 
точката от осветяващата повърхност, която е 
най-отдалечена от средното надлъжно сечение 
на пътното превозно средство, не трябва да 
бъде на повече от 0,40 m (16 инча) от най-
външната граница на превозното средство. 
Автомобилът не трябва да бъде оборудван с 
повече от две къси светлини. Късите свет­
лини трябва да бъдат регулирани така, че да 
отговарят на определението в параграф 19 от 
това Приложение. 
23. Всеки автомобил, освен двуколесните 
мотоциклети без кош, трябва да бъде оборудван 
отпред с две бели габаритни светлини; разре­
шава се обаче предните габаритни светлини 
да бъдат с жълта добре различима светлина, 
ако са монтирани в дългите светлини или 
в късите светлини, излъчващи жълти добре 
различими лъчи. Когато предните габаритни 
светлини са единствените включени светлини 
отпред на пътното превозно средство, те трябва 
да бъдат видими нощем при ясно време на 
разстояние най-малко 300 m (1000 фута), без 
да заслепяват ненужно, нито да пречат на 
другите участници в движението. От всяка 
страна точката от осветяващата повърхност, 
която е най-отдалечена от средното надлъж­
но сечение на пътното превозно средство, не 
трябва да бъде на повече от 0,40 m (16 инча) от 
най-външната граница на превозното средство.
24. (а) Всеки автомобил, освен двуколесните 
мотоциклети без кош, трябва да бъде оборуд­
ван отзад с четен брой червени габаритни 
светлини, които да се виждат през нощта при 
ясно време на разстояние най-малко 300 m 
(1000 фута), без да заслепяват ненужно, нито 
да пречат на другите участници в движение­
то. От всяка страна точката от осветяващата 
повърхност, която е най-отдалечена от сред­
ното надлъжно сечение на пътното превозно 
средство, не трябва да бъде на повече от 
0,40 m (16 инча) от най-външната граница на 
превозното средство.
(b) Всяко ремарке трябва да бъде оборуд­
вано отзад с четен брой червени габаритни 
светлини, които да се виждат през нощта при 
ясно време на разстояние най-малко 300 m 
(1000 фута), без да заслепяват ненужно, нито 
да пречат на другите участници в движението. 
От всяка страна точката от осветяващата по­
върхност, която е най-отдалечена от средното 
надлъжно сечение на ремаркето, не трябва 
да бъде на повече от 0,40 m (16 инча) от най-
външната граница на ремаркето. Въпреки 
това, ремарке, чиято максимална широчина 
не надвишава 0,80 m (32 инча), може да има 
само една такава светлина, ако е прикачено 
към двуколесен мотоциклет без кош.
25. Всеки автомобил или ремарке, имащи 
отзад регистрационен номер, трябва да бъдат 
оборудвани с устройство за осветяване на този 
номер, позволяващо номерът да се чете през 
нощта при ясно време и при неподвижно пре­
возно средство от разстояние 20 m (65 фута) 
зад пътното превозно средство. Въпреки това 
всяка договаряща страна може да намали 
това минимално разстояние на видимост през 
нощта в такива предели и за такива пътни 
превозни средства, за които тя е намалила 
съгласно параграф 2 от Приложение 2 към 
тази Конвенция минималното разстояние за 
четливост през деня.
26. Електрическите връзки на всеки ав­
томобил (включително мотоциклетите) и на 
всеки състав от пътни превозни средства, 
състоящ се от автомобил и едно или няколко 
ремаркета, трябва да бъдат такива, че дъл­
гите светлини, късите светлини, светлините 
за мъгла, предните габаритни светлини на 
автомобила и устройството, посочено в пара­
граф 25 по-горе, да не могат да бъдат включени, 
освен ако са включени и задните габаритни 
светлини на автомобила или на последното 
превозно средство, включено в състава. 
Въпреки това тази разпоредба не се прилага 
за дългите и късите светлини, когато те се 
използват за подаване на светлинния сигнал, 
посочен в член 33, параграф 5 от тази Кон­
венция. Освен това електрическите връзки 
трябва да са такива, че предните габаритни 
светлини на автомобила да светят винаги, 
когато са включени късите светлини, дългите 
светлини или светлините за мъгла.
27. Всеки автомобил, освен двуколесните 
мотоциклети без кош, трябва да бъде оборудван 
отзад най-малко с два червени светлооразите­
ля, които не са с триъгълна форма. От всяка 
страна външната граница на осветяващата 
повърхност, която е най-отдалечена от сред­